རྟོག་ཞིབ་ཀྱི་བརྒྱུད་རིམ་རྣམས་གོ་བདེ་སྟབས་བདེ་ཞིག་དགོས་པ་མ་ཟད།ཕ་མ་དང་སྤྱི་ཚོགས་ལ་ཡིད་རྟོན་བཅོས་མིན་གྱིས་ཕྱི་གསལ་ནང་གསལ་བཟོ་དགོས།རྟོག་ཞིབ་ཀྱི་བརྒྱུད་རིམ་ཁྲོད་སློབ་མ་རྣམས་ཕན་ཚུན་འགྲན་བསྡུར་གྱི་ངོ་བོ་སྤོང་གང་ཐུབ་བྱ་དགོས།སློབ་མ་ནང་ཁུལ་འགྲན་བསྡུར་བྱེད་པ་དེས།ཕྲག་དོག་དང་འགྲན་སེམས་སློང་བ་དང༌།འགྲན་སེམས་ནི་འཇིགས་སྣང་དང་ཞེ་སྡང་གི་རྒྱུ་རུའང་འགྱུར་ངེས་པར་བརྟེན།ནང་ཁུལ་འགྲན་བསྡུར་གྱི་རིགས་སྤོང་གང་ཐུབ་བྱ་དགོས།རྟོག་ཞིབ་ཀྱི་མཇུག་འབྲས་ཚང་མ་སློབ་མར་སྐུལ་སློང་བཟང་པོ་ཐེབས་ཐབས་དང༌།དེ་འདྲའི་རྟོག་ཞིབ་ལ་དགའ་མོས་ཡོང་བའི་རྒྱུ་རུ་འགྱུར་ཐུབ་པ་ཞིག་བྱ་དགོས་པ་ལས།བཙན་ཤེད་ཀྱི་བཀའ་བཀོད་དང་ཁུར་པོ་འཕར་མ་ལྟ་བུ་མ་ཆགས་པ་དགོས།དེར་བརྟེན།ཐོག་མ་ཉིད་ནས་སློབ་མ་རྣམས་རིམ་པས་འདི་འདྲའི་ཚད་འཇལ་སྟངས་ལ་གོམས་འདྲིས་དང་དགའ་མོས་ཡོང་བ་ཞིག་བྱེད་དགོས།